આ સમસ્યાનો રસ્તો કાઢવા માટે અમેરિકામાં રમકડાં બનાવતી વિવિધ કંપનીઓ દ્વારા છોકરીઓ માટે ખાસ રોબોટ કીટ બનાવવામાં આવી રહી છે. આ એ પ્રકારની કિટ્સ છે જેનાથી છોકરીઓ નાની ઉંમરમાં જ રમત રમતમાં કેવી રીતે જુદીજુદી વસ્તુઓનું બાંધકામ કરી શકાય કે પછી કોઈ કોડને બનાવી અથવાતો બ્રેક કરી શકાય તે શીખી જશે. આ પ્રકારના રોબોટ ખાસ છોકરીઓ માટે જ બનાવવામાં આવ્યા છે અને છોકરીઓની માનસિકતાને ધ્યાનમાં લઈને ઈન્જીનીયરીંગ, સાયન્સ અને અન્ય પ્રકારના જ્ઞાનને તેમાં વણી લેવામાં આવ્યા છે. આ પ્રકારનું પહેલું રોબોટ રમકડું છે બૂલન બોક્સ જે છોકરીઓને કોડ બનાવતા શીખવાડે છે. છોકરીઓ આ રમત પ્રત્યે આકર્ષાય તે માટે તેના મુખ્ય રંગો ગુલાબી અને પર્પલ રાખવામાં આવ્યા છે.